CELEX: 32015D1353
Language: mt
Date: 2015-08-03 00:00:00
Title: Deċiżjoni ta' Implimentazzjoni tal-Kummissjoni (UE) 2015/1353 tat-3 ta' Awwissu 2015 li temenda l-Anness II tad-Deċiżjoni 2007/777/KE dwar l-entrata għall-Afrika t'Isfel fil-lista ta' pajjiżi terzi jew partijiet minnhom minn fejn hija awtorizzata l-introduzzjoni fl-Unjoni ta' prodotti tal-laħam u ta' stonkijiet, bżieżaq tal-awrina u msaren ittrattati, fir-rigward tal-influwenza tat-tjur b'patoġeniċità għolja (notifikata bid-dokument C(2015) 5290) (Test b'rilevanza għaż-ŻEE)

5.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 208/36
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1353
   tat-3 ta' Awwissu 2015
   li temenda l-Anness II tad-Deċiżjoni 2007/777/KE dwar l-entrata għall-Afrika t'Isfel fil-lista ta' pajjiżi terzi jew partijiet minnhom minn fejn hija awtorizzata l-introduzzjoni fl-Unjoni ta' prodotti tal-laħam u ta' stonkijiet, bżieżaq tal-awrina u msaren ittrattati, fir-rigward tal-influwenza tat-tjur b'patoġeniċità għolja
   
      
         (notifikata bid-dokument C(2015) 5290)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (1), u b'mod partikolari l-frażi introduttorja tal-Artikolu 8, l-ewwel subparagrafu tal-punt 1 tal-Artikolu 8, il-punt 4 tal-Artikolu 8, u l-Artikolu 9(4)(c) tagħha,
   Billi:
   
               (1)
            
            
               Id-Deċiżjoni tal-Kummissjoni 2007/777/KE (2) tistipula r-regoli tas-saħħa tal-annimali u tas-saħħa pubblika għall-importazzjoni fl-Unjoni u t-tranżitu minnha ta' kunsinni ta' prodotti tal-laħam u ta' stonkijiet, bżieżaq tal-awrina u msaren ittrattati (“il-prodotti”).
            
         
               (2)
            
            
               Il-Partijiet 2 u 3 tal-Anness II tad-Deċiżjoni 2007/777/KE jistabbilixxu listi ta' pajjiżi terzi jew partijiet minnhom, minn fejn hija awtorizzata l-introduzzjoni fl-Unjoni tal-prodotti, sakemm il-prodotti jkun sarilhom it-trattament rilevanti kif stabbilit fil-Parti 4 ta' dak l-Anness.
            
         
               (3)
            
            
               L-Afrika t'Isfel hija elenkata fil-Partijiet 2 u 3 tal-Anness II tad-Deċiżjoni 2007/777/KE bħala pajjiż terz li minnu huma awtorizzati l-importazzjoni fl-Unjoni u t-tranżitu minnha ta' prodotti miksuba minn tjur tal-irziezet, tjur imrobbija għall-kaċċa u tjur tal-kaċċa selvaġġi mit-territorju kollu tiegħu.
            
         
               (4)
            
            
               Wara t-tifqigħat tal-influwenza tat-tjur b'patoġeniċità għolja (“HPAI”) tas-sottotip H5N2 li seħħew f'April 2011 fit-territorju tal-Afrika t'Isfel, id-Deċiżjoni 2007/777/KE ġiet emendata bir-Regolament ta' Implimentazzjoni tal-Kummissjoni (UE) Nru 536/2011 (3) sabiex tistipula li l-prodotti kollha msemmija hawn fuq jistgħu jiġu awtorizzati biss għall-introduzzjoni mill-Afrika t'Isfel fl-Unjoni wara li jkunu suġġetti għat-trattament “D” stabbilit fil-Parti 4 tal-Anness II tad-Deċiżjoni 2007/777/KE li tipprevedi l-inattivazzjoni ta' xi vajrus possibbli li jkun jinsab fil-prodott. Barra dan, fir-rigward tal-evoluzzjoni tas-sitwazzjoni tal-marda ġew adottati r-Regolamenti ta' Implimentazzjoni tal-Kummissjoni (UE) Nru 991/2011 (4) u (UE) Nru 110/2012 (5).
            
         
               (5)
            
            
               Fit-2 ta' Marzu 2015 l-Afrika t'Isfel ppreżentat informazzjoni dwar l-istatus tagħha tal-HPAI u ddikkjarat li t-territorju kollu tagħha hu ħieles minn dik il-marda.
            
         
               (6)
            
            
               Bħalissal-Kummissjoni qed tevalwa din l-informazzjoni. Skont dik l-evalwazzjoni, kif ukoll il-garanziji mogħtija mill-Afrika t'Isfel, huwa xieraq li jiġi emendat it-trattament preskritt għall-prodotti koperti bid-Deċiżjoni 2007/777/KE sabiex titqies is-sitwazzjoni favorevoli tal-marda.
            
         
               (7)
            
            
               Għalhekk il-Partijiet 2 u 3 tal-Anness II tad-Deċiżjoni 2007/777/KE għandhom jiġu emendati skont dan.
            
         
               (8)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 2007/777/KE huwa emendat skont l-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-3 ta' Awwissu 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 18, 23.1.2003, p. 11.
   
      (2)  Id-Deċiżjoni tal-Kummissjoni 2007/777/KE tad-29 ta' Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta' ċerti prodotti tal-laħam u ta' stonkijiet, bżieżaq tal-awrina u msaren ittrattati għall-konsum mill-bniedem minn pajjiżi terzi u li tirrevoka d-Deċiżjoni 2005/432/KE (ĠU L 312, 30.11.2007, p. 49).
   
      (3)  Ir-Regolament ta' Implimentazzjoni tal-Kummissjoni (UE) Nru 536/2011 tal-1 ta' Ġunju 2011 li jemenda l-Anness II tad-Deċiżjoni 2007/777/KE u l-Anness I tar-Regolament (KE) Nru 798/2008 fir-rigward tad-dħul tal-Afrika t'Isfel fil-listi tal-pajjiżi terzi jew partijiet tagħhom (ĠU L 147, 2.6.2011, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 991/2011 tal-5 ta' Ottubru 2011 li jemenda l-Anness II tad-Deċiżjoni 2007/777/KE u l-Anness I tar-Regolament (KE) Nru 798/2008 fir-rigward tad-dħul tal-Afrika t'Isfel fil-listi tal-pajjiżi terzi jew partijiet tagħhom f'dak li jirrigwarda influwenza tat-tjur patoġenika ħafna (ĠU L 261, 6.10.2011, p. 19).
   
      (5)  Ir-Regolament ta' Implimentazzjoni tal-Kummissjoni (UE) Nru 110/2012 tad-9 ta' Frar 2012 li jemenda l-Anness II mad-Deċiżjoni 2007/777/KE u l-Anness I mar-Regolament (KE) Nru 798/2008 fir-rigward tal-annotazzjonijiet għall-Afrika t'Isfel fil-listi tal-pajjiżi terzi jew partijiet tagħhom (ĠU L 37, 10.2.2012, p. 50).
   
      ANNESS
      L-Anness II tad-Deċiżjoni 2007/777/KE huwa emendat kif ġej:
      
                  (1)
               
               
                  fil-Parti 2, l-entrata għall-Afrika t'Isfel tinbidel b'dan li ġej:
                  
                              “ZA
                           
                           
                              L-Afrika t'Isfel
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX”
                           
                        
            
                  (2)
               
               
                  fil-Parti 3, l-entrata għall-Afrika t'Isfel tinbidel b'dan li ġej:
                  
                              “ZA
                           
                           
                              L-Afrika t'Isfel
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              L-Afrika t'Isfel ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX”